CELEX: 32014R0610
Language: sl
Date: 2014-02-14 00:00:00
Title: Delegirana uredba Komisije (EU) št. 610/2014 z dne 14. februarja 2014 o uvedbi odstopanja od Uredbe (EU) št. 1290/2013 Evropskega parlamenta in Sveta o pravilih za sodelovanje v okvirnem programu za raziskave in inovacije (2014–2020) – Obzorje 2020 ter za razširjanje njegovih rezultatov v zvezi s Skupnim podjetjem ECSEL  Besedilo velja za EGP

7.6.2014   
            
            
               SL
            
            
               Uradni list Evropske unije
            
            
               L 168/53
            
         DELEGIRANA UREDBA KOMISIJE (EU) št. 610/2014
   z dne 14. februarja 2014
   o uvedbi odstopanja od Uredbe (EU) št. 1290/2013 Evropskega parlamenta in Sveta o pravilih za sodelovanje v okvirnem programu za raziskave in inovacije (2014–2020) – Obzorje 2020 ter za razširjanje njegovih rezultatov v zvezi s Skupnim podjetjem ECSEL
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1290/2013 Evropskega parlamenta in Sveta z dne 11. decembra 2013 o pravilih za sodelovanje v okvirnem programu za raziskave in inovacije (2014–2020) – Obzorje 2020 ter za razširjanje njegovih rezultatov (1) in zlasti člena 1(3)(d) Uredbe,
   ob upoštevanju naslednjega:
   
               (1)
            
            
               Uredba (EU) št. 1291/2013 Evropskega parlamenta in Sveta (2) vzpostavlja okvirni program za raziskave in inovacije (2014–2020) – Obzorje 2020 in ureja sodelovanje Unije v javno-zasebnih partnerstvih, vključno s skupnimi podjetji, na ključnih področjih, kjer lahko raziskave in inovacije prispevajo k širšim ciljem Unije v zvezi s konkurenčnostjo in pomagajo pri obravnavanju družbenih izzivov.
            
         
               (2)
            
            
               Sodelovanje pri posrednih ukrepih v okviru programa Obzorje 2020 bi moralo biti skladno z Uredbo (EU) št. 1290/2013. Vendar je bila zaradi upoštevanja posebnih operativnih razlogov skupnih podjetij, ustanovljenih na podlagi člena 187 Pogodbe na področju elektronskih komponent in sistemov, Komisija pooblaščena za sprejemanje aktov v skladu s členom 290 Pogodbe za čas trajanja programa Obzorje 2020, da bi organi financiranja na tem področju lahko uporabljali različne stopnje povračila za finančna sredstva Unije v primerih, ko ena ali več držav članic sofinancira posameznega udeleženca ali ukrep.
            
         
               (3)
            
            
               Skupno podjetje ECSEL je bilo ustanovljeno z Uredbo Sveta (EU) št. 561/2014 (3) za obdobje do 31. decembra 2024 za izvajanje skupne tehnološke pobude na področju elektronskih komponent in sistemov.
            
         
               (4)
            
            
               Posebni operativni razlogi so bili ugotovljeni v zvezi s sofinanciranjem držav članic in uporabo nacionalnih pravil financiranja.
            
         
               (5)
            
            
               Glede na navedene operativne razloge je potrebno odstopanje od enotne stopnje povračila iz člena 28(3) Uredbe (EU) št. 1290/2013 v primerih, ko ena ali več držav članic sofinancira posameznega udeleženca ali ukrep, da se omogoči stopnja povračila za finančna sredstva Unije, ki se razlikuje glede na vrsto udeleženca in vrsto ukrepa. Stopnja povračila bi se morala razlikovati glede na vrsto udeleženca in vrsto ukrepa, da bi omogočili lažje čezmejno sodelovanje, zlasti z majhnimi in srednjimi podjetji in nepridobitnimi pravnimi subjekti, ob hkratnem doseganju optimalne stopnje učinka finančnega vzvoda na zasebne naložbe –
            
         SPREJELA NASLEDNJO UREDBO:
   Člen 1
   Z odstopanjem od člena 28(3) Uredbe (EU) št. 1290/2013 lahko Skupno podjetje ECSEL uporabi različne stopnje povračila za finančna sredstva Unije v okviru posameznega ukrepa glede na vrsto udeleženca in vrsto dejavnosti pri ukrepih, ko ena ali več držav članic sofinancira posameznega udeleženca ali ukrep.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 14. februarja 2014
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 347, 20.12.2013, str. 81.
   
      (2)  Uredba (EU) št. 1291/2013 Evropskega parlamenta in Sveta z dne 11. decembra 2013 o vzpostavitvi okvirnega programa za raziskave in inovacije (2014–2020) – Obzorje 2020 in razveljavitvi Sklepa št. 1982/2006/ES (UL L 347, 20.12.2013, str. 104).
   
      (3)  Uredba Sveta (EU) št. 561/2014 z dne 6. maja 2014 o ustanovitvi Skupnega podjetja ECSEL (UL L 169, 7.6.2014, str. 152).